CELEX: 62009CB0449
Language: bg
Date: 2010-10-28 00:00:00
Title: Дело C-449/09: Определение на Съда (пети състав) от 28 октомври 2010 г. (преюдициално запитване от Софийски градски съд (България) — Канон Кабушики Кайша/Ай Пи Ен България ООД (Член 104, параграф 3, първа алинея от Процедурния правилник — Марки — Директива 89/104/ЕИО — Право на притежателя на марка да се противопостави на първото пускане на пазара в ЕИП, без негово съгласие, на стоки, носещи тази марка)

19.3.2011   
            
            
               BG
            
            
               Официален вестник на Европейския съюз
            
            
               C 89/2
            
         Определение на Съда (пети състав) от 28 октомври 2010 г. (преюдициално запитване от Софийски градски съд (България) — Канон Кабушики Кайша/Ай Пи Ен България ООД
   (Дело C-449/09) (1)
   
   (Член 104, параграф 3, първа алинея от Процедурния правилник - Марки - Директива 89/104/ЕИО - Право на притежателя на марка да се противопостави на първото пускане на пазара в ЕИП, без негово съгласие, на стоки, носещи тази марка)
   2011/C 89/02
   Език на производството: български
   
      Запитваща юрисдикция
   
   Софийски градски съд
   
      Страни в главното производство
   
   
      Ищец: Канон Кабушики Кайша
   
      Ответник: Ай Пи Ен България ООД
   
      Предмет
   
   Преюдициално запитване — Софийски градски съд — Тълкуване на член 5 във връзка с член 7 от Първа директива 89/104/ЕИО на Съвета от 21 декември 1988 година за сближаване на законодателствата на държавите членки относно марките (ОВ L 40, 1989 г., стр. 1; Специално издание на български език, 2007 г., глава 17, том 1, стр. 92) — Паралелен внос на оригинални стоки без съгласието на притежателя на предоставеното от марката право — Възможност този притежател да се противопостави на използването в търговската дейност, без негово съгласие, на идентичен на марката знак — Неизчерпване на правото на притежателя
   
      Диспозитив
   
   Член 5 от Първа директива 89/104/ЕИО на Съвета от 21 декември 1988 година за сближаване на законодателствата на държавите членки относно марките трябва да се тълкува в смисъл, че притежателят на марка може да се противопостави на първото пускане на пазара в Европейското икономическо пространство, без негово съгласие, на оригинални стоки, носещи тази марка.
   
      (1)  ОВ C 100, 17.4.2010 г.